
Referat de specialitate
                                              
	Subsemnata, Cobjuc Delia, consilier juridic cu atribuţii în domeniul achiziţiilor publice (în temeiul Acordului de Cooperare încheiat cu Asociaţia Comunelor din România – Filiala Judeţeană Iaşi), solicit Consiliului Local al comunei Aroneanu punerea în discuţie şi aprobarea ,,vânzării suprafeţei de teren de 1.182 mp. din domeniul privat al Comunei Aroneanu, județul Iași”, raport întocmit în conformitate cu art. 136 alin. (8) lit. b) din O.U.G. nr. 57/2019 privind Codul administrativ.
În drept, îmi întemeiez solicitarea pe prevederile legale specifice în materie, respectiv:
art. 44 şi art. 136 din Constituţia României, republicată; Hotărârea Guvernului nr. 48 din 17 ianuarie 2007 pentru modificarea şi completarea Hotărârii Guvernului nr. 1.354/2001 privind atestarea domeniului public al judeţului Iaşi, precum şi al municipiilor, oraşelor şi comunelor din judeţul Iaşi; Hotărârea nr. 525 din 27 iunie 1996, republicată, pentru aprobarea Regulamentului general de urbanism; Regulamentul general de urbanism din 27 iunie 1996, republicat; Legea nr. 350 din 6 iulie 2001 privind amenajarea teritoriului şi urbanismul; art. 129, alin. 6, lit. b), art. 286, art. 287, art. 363, din O.U.G. nr. 57/2019 privind Codul administrativ; art. 553, art. 554, art. 864, Titlul II, capitolul 1, secţiunea 1 din Cartea a III-a din Legea nr. 287/2009 privind Codul Civil din 17 iulie 2009, republicată.
În fapt, având în vedere cererea doamnei Simion Carmen înregistrată la Primăria comunei Aroneanu sub nr. 1.047/28.01.2022, prin care solicită în baza Contractului de Concesiune nr. 4.825/02.07.2015 aprobarea cumpărării terenului având suprafaţa de 1.182 m.p., identificat cadastral cu nr. 64070, apreciem că sunt întrunite condiţiile prevăzute de lege pentru încheierea unui contract de vânzare având ca obiect imobilul menţionat anterior. 



  Consilier juridic cu atribuţii în achiziţii publice,
                   Cobjuc Delia

